CELEX: 22004D0065
Language: el
Date: 2004-04-26 00:00:00
Title: Απόφαση της Μεικτής Επιτροπής του ΕΟX αριθ. 65/2004, της 26ης Απριλίου 2004, για τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

26.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 277/182
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   
   αριθ. 65/2004
   της 26ης Απριλίου 2004
   για τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε από την απόφαση αριθ. 66/2002 της Μεικτής Επιτροπής του ΕΟΧ, της 31ης Μαΐου 2002 (1).
            
         
               (2)
            
            
               Κρίνεται σκόπιμο να επεκταθεί η συνεργασία των συμβαλλομένων μερών της συμφωνίας, ώστε να συμπεριλάβει τον κανονισμό (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών («πρόγραμμα Marco Polo») (2).
            
         
               (3)
            
            
               Συνεπώς, το πρωτόκολλο 31 της συμφωνίας θα πρέπει να τροποποιηθεί ώστε να καταστεί δυνατή η εν λόγω διεύρυνση της συνεργασίας από 1ης Ιανουαρίου 2004,
            
         ΑΠΟΦΑΣΙΖΕΙ:
   Άρθρο 1
   Στο άρθρο 3 παράγραφος 7 του πρωτοκόλλου 31 της συμφωνίας προστίθεται το ακόλουθο εδάφιο:
   
      
                  γ)
               
               
                  «Κοινοτικές πράξεις που αρχίζουν να ισχύουν από 1ης Ιανουαρίου 2004:
                  
                              —
                           
                           
                              
                                 32003 R 1382: κανονισμός (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (“πρόγραμμα Marco Polo”) (ΕΕ L 196 της 2.8.2003, σ. 1).»
                           
                        
            
   Άρθρο 2
   Η παρούσα απόφαση αρχίζει να ισχύει στις 27 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 3
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 26 Απριλίου 2004.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         P. WESTERLUND
         
      
   
   
      (1)  ΕΕ L 238 της 5.9.2002, σ. 38.
   
      (2)  EE L 196 της 2.8.2003, σ. 1.
   
      (3)  Δεν έχουν αναφερθεί συνταγματικές απαιτήσεις.